stanford-oval/wikipedia huggingface dataset:
Sadan vuoden päästäkin

| Sadan vuoden päästäkin Eppu Normaali |
| --- | --- | --- |

Studioalbumin tiedot
 Äänitetty : kesä 2004
 Julkaistu: 29. lokakuuta 2004
 Tuottaja(t): Pantse Syrjä
 Tyylilaji: suomirock
 Kesto: 53.48
 Levy-yhtiö: Poko Rekords
Listasijoitukset
  1. (3 viikkoa, viikko 45/2004)
Eppu Normaalin muut julkaisut
| Singlet 1978–1991 2003 | Sadan vuoden päästäkin 2004 | Syvään päähän 2007 |
Singlet albumilta Sadan vuoden päästäkin
 ”Suolaista sadetta” Julkaistu: 23. huhtikuuta 2004  ”Ei sankariainesta” Julkaistu: 4. lokakuuta 2004  ”Sadan vuoden päästäkin” Julkaistu: 19. tammikuuta 2005  ”Olin vain tuuli” Julkaistu: 22. kesäkuuta 2005
Sadan vuoden päästäkin on suomirockyhtye Eppu Normaalin kolmastoista studioalbumi. Albumi julkaistiin 29. lokakuuta 2004, ja se päätti yhtyeen 11 vuoden mittaiseksi paisuneen levytystauon, sillä edellisen kerran yhtyeen uutta studiomateriaalia oli kuultu vuonna 1993 Studio Etana-albumilla. Albumia onkin luonnehdittu “suomalaisen musiikin odotetuimmaksi julkaisuksi”.  Albumin on tuottanut yhtyeen kitaristi Mikko “Pantse” Syrjä. Jo avausviikollaan Sadan vuoden päästäkin päätyi nopeasti Suomen albumilistan kärkeen, ja se pysytteli ykkössijalla kolmen viikon ajan myyden platinaa julkaisupäivänään. Listalla albumi oli kaiken kaikkiaan 19 viikon ajan.
Albumin singleistä parhaiten listoilla menestyi ”Suolaista sadetta”, josta kuvattiin myös yhtyeen historian ensimmäinen musiikkivideo.[lähde? ]
Kappaleet

Hiljaa huomiseen – 4.30 (säv. Mikko Syrjä, san. Martti Syrjä)
Sadan vuoden päästäkin – 3.46 (säv. Mikko Syrjä, san. Martti Syrjä)
Olin vain tuuli – 4.20 (säv. Mikko Syrjä, san. Martti Syrjä)
Ei sankariainesta – 3.45 (säv. Mikko Syrjä, san. Martti Syrjä, Mikko Syrjä)
Lajinsa viimeinen – 4.32 (säv. Mikko Syrjä, san. Martti Syrjä)
Olen tuntenut sut (enkä voi unohtaa) – 4.58 (säv. Mikko Syrjä, san. Martti Syrjä)
Polttaa – 4.22 (säv. Mikko Syrjä, san. Martti Syrjä)
Niin äkkiä – 4.22 (säv. Mikko Syrjä, san. Martti Syrjä)
Suolaista sadetta – 5.28 (säv. Mikko Syrjä, san. Martti Syrjä)
Missä olen juuri nyt? – 4.58 (säv. Mikko Syrjä, san. Martti Syrjä)
Niinkuin jää palaa – 4.28 (säv. Mikko Syrjä, san. Martti Syrjä)
Vahingossa vain – 4.19 (säv. Juha Torvinen, san. Martti Syrjä)
Kokoonpano

Sami Ruusukallio - basso, taustalaulu
Aku Syrjä - rummut
Martti Syrjä -  laulu
Mikko Syrjä - kitara, taustalaulu
Juha Torvinen - kitara
Arvostelut

Desibeli.net:
Osmo Mikkonen

Osmo Mikkonen suunnittelemaa pörssiyhtiö Saga Fur Oyj:n toimitaloa (Fur Center) Vantaan Varistossa. Rakennuksen pääsisäänkäynti ja huutokauppasalin sisältävä osa eivät näy kuvassa, sillä ne jäävät jäävät kuva-alan vasemmalle puolelle.
Osmo Mikkonen (5. toukokuuta 1934 Turku – 3. toukokuuta 2015 Helsinki) oli suomalainen arkkitehti. Hän oli Oulun yliopiston arkkitehtuurin professori vuodesta 1982. Hänen tunnettuja suunnittelutöitään on Riihimäelle suunniteltu Karjakunnan makkaratehdas vuodelta 1974. Toinen merkittävä on Fur Center vuodelta 1978 Vantaalla.
Osmo Niskanen

Osmo Olavi Niskanen (13. toukokuuta 1910 Helsinki – 31. maaliskuuta 1984 Helsinki) oli suomalainen osuustoimintaliikkeen vaikuttaja ja yritysjohtaja, joka sai teollisuusneuvoksen arvonimen vuonna 1974.
Niskasen vanhemmat olivat kirjapainaja Vilho Niskanen ja Ida Johanna Toivanen ja puoliso 1943–1983 diplomi-insinööri Eva Toini Kristina Hirn. Niskanen kirjoitti ylioppilaaksi Suomalaisesta normaalilyseosta 1932 ja opiskeli Helsingin yliopiston historiallis-kielitieteellisellä osastolla valmistumatta. Hän toimi 1934–1942 Keskinäisessä vakuutusyhtiö Kalevassa apulaishankintapäällikkönä, 1942–1946 Kuitu Oy:n huolto- ja sosiaalipäällikkönä ja 1946–1949 Suomen Kuituteollisuus Oy:n apulaisjohtajana. Teo Oy:n toimitusjohtajaksi Niskanen nimitettiin 1949. Suomen Osuuskauppojen Keskuskunta (SOK) osti yhtiön 1959, ja teki Ruotsin osuuskauppojen keskusliikkeen Kooperativa Förbundetin (KF) kanssa sopimuksen, ja lisenssin turvin Teo sai valmistaa Ruotsin eniten myytyjä pesuaineita SOK:laisille osuuskaupoille. 1967 Niskanen nimitettiin Teo:n tytäryhtiön, pohjoismaisten osuustoimintaliikkeiden yhteistyössä perustaman aerosolitehdas Oy Nordspray Ab:n toimitusjohtajaksi. 1970-luvun loppupuolella Viertolan tehdas kohosi Pohjoismaiden suurimmaksi pesuainetehtaaksi ja työllisti noin 300 henkeä.
Niskasella oli luottamustehtäviä muun muassa Teknokemiallisten Tehtaiden Yhdistyksessä, Teknokemian Teollisuusyhdistyksessä sekä pohjoismaiden osuuskauppajärjestöjen teknokemiallisessa valiokunnassa.
Palma (virvoitusjuoma)

Palma oli lahtelaisen Mallasjuoman valmistama viiden eri virvoitusjuoman sarja.
Mallasjuoman kilpailija, 1980-luvulla suuremmaksi panimoksi noussut Hartwall osti suomalaisten panimotalojen kolmossijalle jääneen Mallasjuoman pitkien omistajuuteen liittyvien oikeuskiistojen jälkeen vuonna 1988. Panimotalo Hartwall pyrki vahvoihin brändeihin ja panosti omaan Hartwall Jaffa -tuoteperheeseen. Tätä ennen suurimpaa osaa Palma-sarjan juomista oltiin alettu valmistaa Aurinko Jaffa-tuotemerkillä.
Vuonna 2012 Hartwall toi markkinoille Jaffa Palma -sitruunalimonadin, joka muistuttaa nimellisesti Mallasjuoman Palma-tuotemerkistä.
Palma-virvoitusjuoman makuja

ananas-Palma: ananas  (sokeriton versio)
appelsiini-Palma: appelsiini
grape-Palma; greippi
veriappelsiini-Palma: veriappelsiini
sitruuna-Palma: sitruuna (keltainen, myöhemmin vihreä)
Sitruuna-Palmaa ei pidä sotkea Mallasjuoman Sitruunasoodaan, joka oli väritöntä.
Paimion tasoristeysturma

Paimion tasoristeysturma tapahtui 14. helmikuuta 1938 Paimiossa Toikkalan ylikäytävällä, kun pikajuna törmäsi linja-auton takaosaan, murskasi sen ja raahasi autoa mukanaan 15 metrin matkan. Onnettomuudessa kuoli kaksi linja-auton matkustajaa.
Turusta kello 14.15 Saloon lähtenyt Turku–Salo–Kisko-linjalla ajanut Reo-merkkinen linja-auto T7143 ja Turusta kello 14.20 Helsinkiin lähtenyt pikajuna saapuivat kumpikin kello 14.45 aikoihin Toikkalan ylikäytävälle, joka sijaitsi noin 2 kilometriä Paimion rautatieasemalta Turkuun päin. Linja-autossa oli kuljettaja, rahastaja ja 15 matkustajaa. Pikajuna törmäsi ylikäytävällä linja-auton takaosaan, joka murskautui, ja raahasi sitten autoa mukanaan 15 metrin matkan. Linja-auto pyörähti törmäyksessä ympäri mutta jäi lopulta pyörilleen. Osa matkustajista sinkoutui ulos autosta. Onnettomuudessa kuoli heti yksi linja-auton matkustaja, ja toinen matkustaja kuoli matkalla Turun sairaalaan. Loukkaantuneista matkustajista vietiin pahimmin loukkaantuneet viisi Turun sairaalaaan ja muut lievemmin loukkaantuneet Salon sairaalaan.
Kuljettajan mukaan linja-auton sivulasit olivat jäässä, joten hän ei havainnut ajoissa junaa ajaessaan ylikäytävälle. Havaitsemista vaikeutti myös se, että maantie leikkasi rautatien ylikäytävällä noin 45 asteen kulmassa ja parinkymmenen metrin päässä radasta sijainnut ratavartijan rakennusryhmä peitti myös näkyvyyttä. 28-paikkaisen onnettomuusauton omisti kiskolainen autoilija Kaarlo Haapasalo.
Outsider (albumi)

| Outsider Uriah Heep |
| --- | --- | --- |

Studioalbumin tiedot
 Äänitetty : tammikuu – helmikuu 2014; Liscombe Park Studios, Britannia
 Julkaistu:  6. kesäkuuta 2014    9. kesäkuuta 2014    10. kesäkuuta 2014
 Formaatti: CD, LP
 Tuottaja(t): Mike Paxman
 Tyylilaji: hard rock, progressiivinen rock, heavy metal
 Kesto: 49.07
 Levy-yhtiö: Frontiers Records
Listasijoitukset
  Britannia: 9. (Rock & Metal Albums)    Sveitsi: 17.    Suomi: 28.    Saksa: 32.    Itävalta: 56.    Alankomaat: 74.    Belgia (Wa): 129.    Belgia (Vl): 150.
Uriah Heepin muut studioalbumit
| Into the Wild 2011 | Outsider 2014 | Living the Dream 2018 |
Outsider on brittiläisen Uriah Heep -yhtyeen kesäkuussa 2014 julkaistu 24. studioalbumi. Sen julkaisi Frontiers Records CD:nä ja vinyylinä. Vinyyliversion kappalejärjestys eroaa hieman CD-version vastaavasta.
Albumi on yhtyeen ensimmäinen, jolla soittaa basisti Davey Rimmer.
Kappaleet

| --- | --- |
 CD-versio Speed of Sound – 4.55  One Minute – 4.54  The Law – 5.24  The Outsider – 3.22  Rock the Foundation – 4.07  Is Anybody Gonna Help Me? – 5.07  Looking at You – 3.35  Can’t Take That Away – 4.54  Jessie – 3.59  Kiss the Rainbow – 5.12  Say Goodbye – 3.34 :  LP-versio A-puoli Speed of Sound  One Minute  The Law  Can’t Take That Away  Rock the Foundation B-puoli The Outsider  Is Anybody Gonna Help Me?  Looking at You  Jessie  Kiss the Rainbow  Say Goodbye
Kokoonpano

Mick Box – kitara, laulu
Phil Lanzon – kosketinsoittimet, laulu
Bernie Shaw – laulu
Russell Gilbrook – rummut
Davey Rimmer – basso, laulu
Arvostelut

Imperiumi: 5-/10
Kaaoszine: 8½/10
Soundi:
Pattie Boyd

Patricia Anne ”Pattie” Weston (o.s. Boyd, s. 17. maaliskuuta 1944 Taunton, Somerset, Iso-Britannia) on brittiläinen malli, valokuvaaja ja kirjailija. Hän oli sekä George Harrisonin että Eric Claptonin ensimmäinen vaimo. Boyd meni kolmannen kerran naimisiin 30. huhtikuuta 2015, Rod Westonin kanssa.
Boyd julkaisi Wonderful Tonight -nimisen omaelämäkerran elokuussa 2007.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Ottón Solís

Ottón Solís
Ottón Solís Fallas (s. 31. toukokuuta 1954) on costaricalainen taloustieteilijä ja poliitikko. Hän oli suunnitteluministerinä ja keskuspankin johtokunnassa Óscar Ariasin ensimmäisessä hallituksessa 1986–1988. Hän edustaa Partido Acción Ciudadana -puoluetta.
Solís valmistui 1976 Costa Rican yliopistosta ja suoritti taloustieteen ylemmän tutkinnon Manchesterin yliopistossa 1978. Poliittisen uransa hän aloitti Partido Liberación Nacionalissa (PLN).
Solís siirtyi 2000 perustettuun Partido Acción Ciudadana -puolueeseen. Hän oli presidenttiehdokkaana 2002 ja 2006, ja hänet valittiin PAC:in presidenttiehdokkaaksi myös vuoden 2010 vaaleihin.
Aiheesta muualla

http://www.ottonpresidente.com/ (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Paleoseenin-eoseenin lämpöhuippu

Kerrostumista mitattu ilmaston muutoskäyrä. PETM on arvioitu ehkä kertoimella 2 liian pieneksi, koska näytteitä on otettu niin harvoin.
Paleoseenin-eoseenin lämpöhuippu (PETM, IETM, LPTM) päätti noin 55 miljoonaa vuotta sitten paleoseenin, kauden jolla alkeelliset nisäkkäät kehittyivät. Koko Maan lämpötila nousi rajusti melko lyhyeksi aikaa, n. 50 000–100 000 vuodeksi jopa 10 astetta. Monia meren planktoneliöitä kuoli, samoin kuin maanisäkkäitäkin. Navoille syntyivät subtrooppiset olot. Ilmasto kuivui joksikin aikaa ainakin joillain alueilla. Lämpötilan nousu lienee johtunut siitä, että Pohjois-Atlantin tulivuoret purkivat ilmakehään valtavat määrät hiilidioksidia, joka lämmitti Maata kasvihuoneilmiöllä. Valtava lämpeneminen vapautti myös meren syvänteissä olevan klatraattikiviin varastoituneen metaanin, joka on myös kasvihuonekaasu. Seurasi todella räjähdysmäinen lämpeneminen. Maan merivirrat muuttuivat. Kalkkikuorinen plankton kuoli meren happamoiduttua hiilihaposta, mikä näkyy punaisena kerrostumana tuon ajan kivissä. Paleoseenin suuret maanisäkkäät kuolivat kuumuuteen ja kuivuuteen. Mutta uusia lajejakin ilmestyi, mm. hevosen esi-isä Hyracotherium.
PETM

Paleoseenin ja eoseenin raja oli noin 55,5  miljoonaa vuotta sitten. Tällöin lämpötila nousi keskikorkeilla leveyksillä rajusti 10000 vuodessa 4-8 °C 50 000–100 000 vuodeksi. Planktonia kuoli muutamaksi tuhanneksi vuodeksi noin 55,5 miljoonaa vuotta sitten. Meren kemia muuttui, samoin merivirrat. Koko tapahtuma kesti alle 200 000 vuotta. Lämpötila nousi valtamerissä 5-8 °C.  Esimerkiksi Yhdysvaltain Wyomingin osavaltion pohjoisosissa vuoden keskilämpötila oli 20 °C, mutta nousi 25 °C:hen jolloin Meksikonlahden seudun lajeja levittäytyi Wyomingiin. Eoseenin alussa lämpötila palautui ennalleen. Lämpötila pysyi huipussaan 80 000 vuotta, ja prosessi nousuineen ja viilenemisineen normaaliksi kesti 150 000 vuotta.
Arktisille vesille pohjoisnavan lähelle ilmestyi subtrooppisia leviä, veden lämpö nousi paleoseenin lopun 18 C:sta 23 °C:hen. Pohjoisnavan lähellä Lomonosovin selänteellä oli 20 °C, nyt vain -1,5 °C (suolainen merivesi on sulaa vielä nollan alapuolella). Nykyään syvämeren lämpötila siellä on hieman 0 °C yläpuolella. Etelämantereen lähellä valtameri kuumeni 10 °C. Hiilidioksidia oli ilmassa 1700 ppm, 2000–3000 ppm (nykyään vain 380 ppm, paloeseenin lopussa 1000 ppm). 80° leveysasteilla kasvoi varhaispunapuita, ns. boreotrooppisia puita. Meren syvävirtaukset muuttuivat. Meren happamuus nousi, kun ilmakehän hiilidioksidipitoisuus kasvoi, ja meriin satoi hiilihappoa, jonka takia pieneliöiden kalkkikuoret liukenivat. Kalkkiplankton häiriintyi 100 000 vuodeksi, ja syvävesivirta 140 000 vuodeksi. Syvämeren kalkkikuorisista pieneliölajeista kuoli 30–40% melko äkillisessä tapahtumassa.
Planktonin tuho oli pahin syvimmällä, heikompi matalammalla. Mutta myös pinnalla hävisi planktonlajistoa, ja siellä vallitsivat normaalista poikkeavat olosuhteet. Ilmasto kuivui joksikin aikaa Coloradossa PETM.in alun jälkeen. Kuivuminen oli pahinta kuumimmalla kaudella, kerrostimien paksuus on 6-8m eri paikoissa. Tämä vastannee karkeasti 20 000 vuotta.
Planktonkuoleman aallon jälkeen ilmakehään virtasi epäorgaanista hiiltä, jossa oli runsaasti 13C-pitoista (hiili-13-pitoista) kaasua. Hiili-isotooppisuhteet häiriytyivät merellä ja maalla 150000 vuodeksi, kun ilmakehään saapui ei-eloperäistä hiiltä. Samaan aikaan hiili-isotooppihäiriön kanssa osuu lämpeneminen.
PETM liittynee tulivuorenpurkauksiin, joita sattui 55-54 miljoonaa vuotta sitten Grönlannin irtautuessa Euroopasta. Muinaisia tulivuoren tuhkakerrostumia on mm. Tanskassa Limvuonon Furin saarelle, missä satoi tuhkaa ainakin 200 kertaa. Grönlannista on löydetty tulivuoren jäänteitä Gardinerin tasangolta, Atlantin pohjasta Darwinista ja Englannista Cundystä.
Nämä tulivuoret ovat ajautuneet mannerliikuntojen mukana erilleen toisistaan, Pohjois-Atlantin levitessä. 
Tulivuorenpurkaus vapautti valtavat määrät hiilidioksidia ilmakehään. Tämä lämmitti viileitä syvävesiä, joiden alisista kerrostumista alkoi vapautua metaanikaasua. Kaasu vapautui metaaniklatraattikivistä, jotka olivat varastoineet kiteisiinsä metaanihydraattia.
Metaani on 23 kertaa tehokkaampi kasvihuonekaasu kuin hiilidioksidi. Metaani hapettuu n 12 vuodessa hiilidioksidiksi.
Aiheesta muualla

E. Nadim, 'Global Fever' at UCSC Science Notes, summarizes research on the "Initial Eocene Thermal Maximum."'
Robert Speijer PETM website. (Arkistoitu – Internet Archive)
Alex Kirby, "North Pole 'was once subtropical'": BBC News: 7 September, 2004
"North Pole's ancient past holds clues about future global warming" PhysOrg.com 31 May 2006.
["New findings show a slow recovery from extreme global warming episode 55 million years ago] PhysOrg.com 10 June 2005
Kunzig R: World Without Ice (viitatun tekstin alkuperäisversio)  2011. National Geographic. Viitattu 9.3.2013. (englanniksi)
Kenotsooisen kauden lämpötilakäyrä, jossa näkyy PETM selvänä piikkinä. Se on tässä merkitty LPTM:ksi eli "myöhäispaleoseenin lämpötilamaksimiksi"
OnePlus

| OnePlus |
| --- | --- |

Tunnuslause:  Never Settle
Perustettu:  16. joulukuuta 2013
Perustaja:  Pete Lau Carl Pei
Toimitusjohtaja:  Pete Lau
Kotipaikka:   Shenzhen, Kiina
Toiminta-alue:  maailmanlaajuinen
Toimiala:  viihde-elektroniikka
Tuotteet:  älypuhelimet kuulokkeet OxygenOS HydrogenOS puettavat tietokoneet televisiot
Emoyhtiö:  BBK Electronics  oppo
Omistaja:  BBK Electronics
Kotisivu:  oneplus.com/fi
Infobox OKVirheellinen NIMI-arvo: 
OnePlus (kiin.: 一加; pinyin: Yījiā, lyh. 1+) on kiinalainen viihde-elektroniikkavalmistaja. Se valmistaa älypuhelimia, puettavia tietokoneita ja televisioita. Lisäksi se on kehittänyt älypuhelimissaan käytettävän OxygenOS-käyttöliittymän (Kiinassa HydrogenOS) ja tehnyt älypuhelimilleen lisälaitteita, kuten kuulokkeita. OnePlussan perustivat 16. joulukuuta 2013 Carl Pei ja Pete Lau, joka toimii yhä yhtiön toimitusjohtajana. Yhtiön päämaja sijaitsee Shenzhenissä.
Yhtiön nimen suomenkielisestä taivutuksesta syntyi kiistaa Twitterissä loppuvuodesta 2019 ja tuon jälkeen OnePlussan Suomen tytäryhtiö ilmoitti taivuttavansa yhtiön nimen genetiivimuodon jatkossa muotoon ”OnePlussan”.
Tuotteet

OnePlus valmistaa älypuhelimia ja niiden lisälaitteita, puettavia tietokoneita ja televisioita. Se aloitti älypuhelinvalmistajana julkaisemalla vuonna 2014 OnePlus One -puhelimen. OnePlus julkaisi muita tuotteita, kuulokkeet ja television, ensimmäistä kertaa vuonna 2018.
Aiheesta muualla

Kuvia tai muita tiedostoja aiheesta OnePlus Wikimedia Commonsissa
Verkkosivut
Yhtiön ensimmäinen tuote, OnePlus One -älypuhelin
Out Hud

Out Hud oli elektroninen yhtye joka muodostettiin vuonna 1996 San Franciscon lahden ympäristössä, Kaliforniassa. Yhtye koostui kitaristi Nic Offerista, basisti Tyler Popeista, sellisti Molly Schnickistä, laulaja/rumpali Phyllis Forbesistä ja miksaaja Justin Van Der Volgenista. Pope, Offer ja Van Der Volgen ovat myös jäsenia samanlaisessa yhtyeessä !!!. Heidän ensimmäinen albumi, S.T.R.E.E.T.D.A.D. oli instrumentaalinen. Toisessa albumissa, Let Us Never Speak Of It Again, ryhmä lisäsi laulua musiikkiin.
Out My Mind

| ”Out My Mind” Tritonal ft>  Riley Clemmons |
| --- | --- | --- |

Singlen tiedot
 Julkaistu: 23. helmikuuta 2018
 Formaatti: digitaalinen lataus
 Tuottaja(t): Tritonal
 Tyylilaji: dance-pop
 Kesto: 03.15
 Levy-yhtiö: Enhanced Recordings
Tritonalin muut singlet
| ”Calabasas” 2018 | ”Out My Mind” 2018 | ”Horizon” 2018 |
Riley Clemmonsin muut julkaisut
| ”Broken Prayers” 2017 | ”Out My Mind” 2018 | ”Better For It” 2018 |
Out My Mind on yhdysvaltalaisen DJ-tuottajaduon Tritonalin musiikkikappale, jolla vierailee myös yhdysvaltalainen laulaja-lauluntekijä Riley Clemmons. Sen julkaisi Enhanced Recordings digitaalisesti ladattavana singlenä 23. helmikuuta 2018. Kappaleen ovat sanoittaneet Jeremy Dussolliet, Kathryn Ostenberg, Teal Douville sekä Tim Sommers ja sen tuotannosta vastasi Tritonal. Kappaleen musiikkivideon ohjasi Andrew Vallentine ja se julkaistiin YouTubessa 6. huhtikuuta 2018. Videolla esiintyy tanssija Dexter Mayfield sekä malli Jenna Albulet ja se kuvattiin Whitneyn kartanossa Detroitissa. Video ei ole kuitenkaan enää tuntemattomasta syystä katsottavissa sen julkaisualustalla.
"Out My Mind" on päässyt julkaisunsa jälkeen listoille ainoastaan kotimaassaan Yhdysvalloissa, jossa sen paras saavutus oli Billboardin Dance/Mix Show Airplay-listan sija 12. Sekä Tritonal että Clemmons ovat esittäneet kappaleen livenä muun muassa 4. toukokuuta 2018.
Paavo Suomalainen

Paavo Suomalainen vuonna 1957.
Paavo Suomalainen (28. lokakuuta 1907 Helsinki – 16. lokakuuta 1976 Helsinki) oli suomalainen eläintieteilijä ja professori.
Suomalainen väitteli tohtoriksi vuonna 1936. Hän oli Helsingin yliopiston eläintieteen professori vuodesta 1940 alkaen. Hän oli erikoistunut eläinten, etenkin siilin, lämmönsäätelyn tutkimukseen. Hänet tunnettiin hallintomiehenä ja yliopiston uudistajana.
Paavo Suomalainen oli yksi Pohjolan linnut värikuvin -teoksen (1963–1972) kirjoittajista. Hän toimi Suomen Biologian Seura Vanamo ry:n hallituksessa ja seuran kirjastonhoitajana vuosina 1937–1941, hallituksen jäsenenä 1941–1949 ja varapuheenjohtajana 1949–1952. Hän myös toimitti seuran lehteä Luonnon Tutkija.
Suomalainen toimi Tieteellisten seurain valtuuskunnan puheenjohtajana vuosina 1960–1962 ja Suomalaisen tiedeakatemian esimiehenä 1972–1973.
Paavo Suomalaisen veljiä olivat eläintieteilijä Esko Suomalainen ja biokemisti Heikki Suomalainen.
Teoksia

Selkärankaisten rakenne, yhdessä Gunnar Ekmanin kanssa (1933)
Yleisbiologia, yhdessä Sven Segerstrålen kanssa (1948)
Aiheesta muualla

Suomalainen, Paavo hakuteoksessa Uppslagsverket Finland (2012). (ruotsiksi)
Otus siaoensis

| Otus siaoensis |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Pöllöset Otus
Laji::  siaoensis
Kaksiosainen nimi
 Otus siaoensis  (Schlegel, 1873) 
Infobox OKNimi-testi OKIUCN-testi OK: 
Otus siaoensis on äärimmäisen uhanalainen, mahdollisesti sukupuuttoon kuollut pöllölaji, jolla ei ole suomenkielistä nimeä. Linnun elinaluetta on Siaun saari Sulawesin pohjoispuolella Indonesiassa, jossa se elää yleensä metsässä. Laji tunnetaan vain yhdestä holotyypistä vuodelta 1866, mutta viime vuosina siitä on ilmoitettu paikallisia tietoja. Vuonna 1998 tehdyssä selvityksessä sitä ei havaittu. Sen populaatio, joka jo alkuaan oli hyvin pieni, on kärsinyt laajojen metsänhakkuiden vuoksi, ja lintuja siten ei ehkä ole enää jäljellä, mutta lisäselvityksiä on suunnitteilla.
Aiheesta muualla

Otus_siaoensis (Otus siaoensis) BirdLife International Data Zone. (englanniksi)
Red Data Book (Arkistoitu – Internet Archive)
Papunen

Papunen on suomalainen sukunimi seuraavilla henkilöillä:
Heikki Papunen (s. 1936), geologi, professori
Margit Papunen (s. 1938), keihäänheittäjä
Pentti Papunen (1925–2009), kustannustoimittaja ja tietokirjailija
Ripsa Koskinen-Papunen (s. 1967), toimittaja, uutisankkuri ja juontaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Oulaisten jäähalli

Oulaisten jäähalli (Oula Areena, mainosnimiltään Raita Sport Areena ja Prorink Areena) on Oulaisissa sijaitseva jäähalli, jossa Cobrat pelaavat kotiottelunsa. Jäähalli rakennettiin vuonna 2000, jolloin sen nimi oli Prorink Areena.
Papuman kieli

| Papuma> Tiedot |
| --- | --- |
Alue:   Serui, Papua, Indonesia
Virallinen kieli:  –
Puhujia:  600
Sija:  ei 100 suurimman joukossa
Kielitieteellinen luokitus
Kielikunta:  Austronesialaiset kielet
Kieliryhmä:  Malaijilais-polynesialaiset kielet Malaijilaiset kielet Yapenkielet
ISO 639-3:  ppm
 Ohje 
Papuma on malaijilais-polynesialaisiin kieliin kuuluva kieli, jota puhutaan Indonesialle kuuluvalla Seruin saarella. Vuonna 2009 sillä arvioitiin olevan 600 puhujaa. Kielen katsotaan olevan uhanalainen ja sen läheisimmät sukulaiskielet ovat pom ja munggui.
Kielellä ei ole kirjallista muotoa.
Perussanastoa papumaksi:
| Papuma | Suomi |
| --- | --- |
wara: käsi
ria: veri
ae: jalka
ano: nimi
wo: aurinko
mare: vesi
rerawa: iho
ina: luu
Papumparen piirikunta

Papumparen piirikunta (engl. Papum Pare district, hindiksi पपुमपारे जिला, Papumapāre jilā) on yksi Intian Arunachal Pradeshin osavaltion 17 piirikunnasta. Se rajautuu etelästä ja idästä Assamiin, lännestä Itä-Kamengin piirikuntaan ja pohjoisesta Kurung Kumeyn ja Ala-Subansirin piirikuntiin.
Paramara

Paramara-dynastian hallitsema alue 1200-luvun Aasian kartalla. Paramarat hallitsivat pohjoisen Intian keskiosia.
Paramara-dynastia oli nykyisen Pohjois-Intian keskiosassa valtaa pitänyt rajput-dynastia. Dynastian alkuperästä ei ole varmuutta, mutta Paramara-klaani nousi valtaan 1000-luvulla ja sillä oli huomattava poliittinen vaikutusvalta hallitsemillaan alueilla. Paramara-dynastian valtaa kesti vuoteen 1305 asti, jolloin Delhin sulttaanikunnan sulttaani Ala ud din Khilji valloitti sen.
Palm OS

| Palm OS |
| --- | --- |
Kehittäjä:  Palm
Julkaistu:  1996
Suoritintuki:  Motorola DragonBall, ARM
Lisenssi:  Suljettu lisenssi
Infobox OKNimi-testi OK: 
Ruutukaappaus Palm OS Garnet v5.4.9 -käyttöjärjestelmästä.
Palm OS (tunnetaan myös nimellä Garnet OS)  on Palmin kämmentietokoneiden ja älypuhelinten käyttöjärjestelmä. Sen käyttöliittymä suunniteltiin käytettäväksi kosketusnäytön avulla. Ensimmäinen versio julkaistiin vuonna 1996. Palm OS:in kehittänyt talousongelmiin ajautunut Palm myytiin huhtikuussa 2010 tietokoneyhtiö Hewlett-Packardille.